ประกาศกรมการขนส่งทางบกเรื่อง กำหนดคุณสมบัติคุณลักษณะ และการติดตั้งเข็มขัดนิรภัยและกำหนดหลักเกณฑ์วิธีการ เงื่อนไข การรับรองแบบการติดตั้งเข็มขัดนิรภัยของรถยนต์พ.ศ. ๒๕๖๐[๑] เพื่อให้ส่วนควบและเครื่องอุปกรณ์ของรถยนต์เกิดความปลอดภัยในการใช้งานและสอดคล้องกับมาตรฐานสากล อาศัยอำนาจตามความในข้อ ๑๑ และข้อ ๑๒ แห่งกฎกระทรวงกำหนดส่วนควบและเครื่องอุปกรณ์สำหรับรถพ.ศ. ๒๕๕๑ อธิบดีกรมการขนส่งทางบกออกประกาศกำหนดให้เข็มขัดนิรภัยเป็นส่วนควบและเครื่องอุปกรณ์ที่ต้องผ่านการรับรองแบบและกำหนดคุณสมบัติ คุณลักษณะและการติดตั้งเข็มขัดนิรภัยและกำหนดหลักเกณฑ์ วิธีการ เงื่อนไข และการรับรองแบบการติดตั้งเข็มขัดนิรภัยของรถยนต์ไว้ดังต่อไปนี้ข้อ๑ ประกาศนี้ให้ใช้บังคับกับรถตามกฎหมายว่าด้วยรถยนต์ดังต่อไปนี้(๑) รถยนต์นั่ง (M๑) และรถยนต์บรรทุก (N๑) ซึ่งผลิต ประกอบ หรือนำเข้าเพื่อจำหน่าย(๒) รถยนต์นั่ง (M๑) และรถยนต์บรรทุก (N๑) ซึ่งผลิตประกอบ หรือนำเข้ามาเพื่อใช้เองมีจำนวนเกินกว่า ๓ คันต่อแบบต่อปีข้อ๒ ในประกาศนี้รถยนต์นั่ง (M๑) หมายความว่า รถยนต์สี่ล้อขึ้นไปที่ผู้ผลิตออกแบบให้เป็นรถสำหรับนั่งโดยสารซึ่งมีจำนวนที่นั่งคนโดยสารรวมคนขับไม่เกิน ๙ ที่นั่งรถยนต์บรรทุก (N๑) หมายความว่า รถยนต์สี่ล้อขึ้นไปที่ผู้ผลิตออกแบบให้เป็นรถสำหรับบรรทุกที่น้ำหนักรถรวมน้ำหนักบรรทุกไม่เกิน๓,๕๐๐ กิโลกรัม และให้หมายความรวมถึงรถยนต์ที่ผู้ผลิตออกแบบให้มีพื้นที่โดยสารและพื้นที่บรรทุกอยู่ในส่วนเดียวกันและเป็นไปตามเงื่อนไขที่กำหนดไว้ในภาคผนวก ๑เข็มขัดนิรภัย หมายความว่า อุปกรณ์ที่ประกอบด้วยสายคาดที่มีหัวเข็มขัดอุปกรณ์ปรับความยาวและอุปกรณ์ยึดติดภายในตัวรถ ซึ่งออกแบบมาเพื่อลดการบาดเจ็บของผู้ใช้เมื่อเกิดการชนหรือลดความเร็วรถอย่างกะทันหันโดยจำกัดการเคลื่อนที่ของลำตัวผู้ใช้เข็มขัดนิรภัยแบ่งเป็น๕ แบบ ดังต่อไปนี้(๑) แบบคาดหน้าตัก (Lap belt) เป็นเข็มขัดนิรภัยชนิด ๒ จุดที่ต้องคาดผ่านกระดูกเชิงกรานด้านหน้าของผู้ใช้(๒) แบบคาดเฉียง (Diagonal belt) เป็นเข็มขัดนิรภัยที่ต้องคาดเฉียงจากสะโพกผ่านลำตัวด้านหน้าไปที่ไหล่ด้านตรงข้ามของผู้ใช้(๓) แบบสามจุด (Three-point belt) เป็นเข็มขัดนิรภัยที่รวมสายคาดผ่านกระดูกเชิงกรานด้านหน้าและสายคาดเฉียงลำตัวด้านหน้าไว้ด้วยกัน(๔) แบบพิเศษ (S - type belt) เป็นการวางเข็มขัดนิรภัยที่นอกเหนือจากแบบคาดหน้าตักหรือแบบสามจุด(๕) แบบยึดโยง (Harness belt) เป็นเข็มขัดนิรภัยแบบพิเศษ ที่รวมเข็มขัดนิรภัยแบบคาดหน้าตักและสายคาดไหล่ไว้ด้วยกันเข็มขัดนิรภัยแบบยึดโยงอาจประกอบด้วยชุดสายคาดแบบ ครอช (crotch strap) เพิ่มเติมอุปกรณ์ดึงกลับ (Retractor) หมายความว่า อุปกรณ์ที่ใช้เก็บสายคาดเข็มขัดนิรภัยบางส่วนหรือทั้งหมดแบ่งเป็น ๔ แบบ ดังต่อไปนี้(๑) แบบที่ ๑ อุปกรณ์ดึงกลับแบบไม่ล็อก (Non locking retractor) เป็นอุปกรณ์ดึงกลับจากสายคาดที่ดึงจนสุดความยาวด้วยแรงจากภายนอกเล็กน้อยและไม่มีการปรับความยาวของสายคาดที่ดึงออกมา(๒) แบบที่ ๒ อุปกรณ์ดึงกลับแบบปลดล็อกด้วยมือ(Manually unlocking retractor)เป็นอุปกรณ์ดึงกลับที่ทำงานโดยผู้ใช้ในการปลดล็อกของอุปกรณ์ดึงกลับเพื่อให้สายคาดยาวตามความต้องการและล็อกอัตโนมัติเมื่อผู้ใช้หยุดปรับความยาวของสายคาด(๓) แบบที่ ๓ อุปกรณ์ดึงกลับแบบล็อกอัตโนมัติ(Automatically locking retractor)เป็นอุปกรณ์ดึงกลับที่ดึงสายคาดตามความยาวที่ต้องการ โดยเมื่อยึดกับหัวเข็มขัดแล้วจะทำการปรับสายคาดให้ผู้ใช้โดยอัตโนมัติ(๔) แบบที่ ๔ อุปกรณ์ดึงกลับแบบล็อกฉุกเฉิน (Emergency locking retractor) เป็นอุปกรณ์ดึงกลับที่ไม่จำกัดการเคลื่อนไหวของผู้ใช้เข็มขัดนิรภัยในสภาพการขับปกติแต่อุปกรณ์ปรับความยาวจะปรับสายคาดอัตโนมัติให้ผู้ใช้ และกลไกการล็อกจะทำงานเฉพาะในกรณีฉุกเฉินดังนี้(ก) การลดความเร็วของรถ เมื่อมีเหตุที่ต้องลดความเร็วอย่างกะทันหัน(single sensitivity)(ข) การลดความเร็วของรถและการเคลื่อนที่ของสายคาดหรือวิธีการอัตโนมัติอื่นๆ เมื่อมีเหตุที่ต้องลดความเร็วอย่างกะทันหันมาจากหลายสาเหตุ (multiple sensitivity)อุปกรณ์ดึงกลับแบบล็อกฉุกเฉินที่มีขีดจำกัดต่อการตอบสนอง (แบบ ๔N) เป็นแบบหนึ่งของอุปกรณ์ดึงกลับตาม(๔) แต่มีคุณสมบัติพิเศษที่ใช้กับรถยนต์บรรทุก(N๑)อุปกรณ์ปรับความสูง (Belt adjustment device for height) หมายความว่า อุปกรณ์ที่ใช้ปรับระยะความสูงของห่วงตัวบนของสายคาดตามความต้องการของผู้ใช้และตามตำแหน่งของที่นั่งอุปกรณ์ดังกล่าวอาจถือเป็นส่วนของเข็มขัดนิรภัยหรือเป็นส่วนของจุดยึดเข็มขัดอุปกรณ์ลดการยืดล่วงหน้าของเข็มขัดนิรภัย (pre-loading device) หมายความว่าอุปกรณ์เพิ่มเติมหรืออุปกรณ์ที่ผนึกรวมอยู่ ทำให้สายคาดของเข็มขัดนิรภัยรัดแน่นขึ้นเพื่อลดการยืดออกของเข็มขัดนิรภัยในระหว่างการชนอุปกรณ์ดูดซับพลังงาน (energy absorber) หมายความว่า อุปกรณ์ของชุดเข็มขัดนิรภัยที่ออกแบบมาเพื่อดูดซับหรือกระจายพลังงานโดยอาจทำหน้าที่แยกหรือทำหน้าที่ร่วมกับสายคาดก็ได้ระบบกำกัด (Restraint system) หมายความว่า ระบบที่ประกอบด้วยที่นั่งและเข็มขัดนิรภัยที่ติดตั้งกับรถด้วยวิธีที่เหมาะสมร่วมกับอุปกรณ์เพิ่มเติม เพื่อลดความเสี่ยงต่อการบาดเจ็บของผู้ใช้ในกรณีลดความเร็วรถอย่างกะทันหันโดยการจำกัดการเคลื่อนที่ของลำตัวผู้ใช้ซึ่งใช้กับแบบรถหรือแบบที่กำหนดโดยผู้ผลิตรถและได้รับการยอมรับจากหน่วยงานทดสอบอุปกรณ์เตือนให้คาดเข็มขัดนิรภัย (Safety-belt reminder) หมายความว่าระบบที่ทำหน้าที่เตือนเมื่อผู้ขับรถไม่คาดเข็มขัดนิรภัย ซึ่งจะตรวจสอบการไม่คาดเข็มขัดนิรภัยและมีการเตือนผู้ขับรถ๒ ระดับดังนี้(๑) การเตือนระดับที่หนึ่ง(First level warning) หมายความว่า การเตือนด้วยภาพเมื่อเครื่องยนต์เริ่มทำงาน (รถวิ่งหรือไม่ก็ได้) และผู้ขับรถไม่คาดเข็มขัดนิรภัยโดยอาจมีสัญญาณเสียงร่วมด้วยก็ได้(๒) การเตือนระดับที่สอง(Second level warning) หมายความว่า การเตือนด้วยภาพและเสียงเมื่อผู้ขับรถกำลังขับรถโดยไม่คาดเข็มขัดนิรภัยการเตือนด้วยภาพ (Visual warning) หมายความว่า การเตือนด้วยสัญญาณภาพ(ให้แสงกระพริบหรือการแสดงภาพของสัญลักษณ์หรือข้อความ)การเตือนด้วยเสียง (Audible warning) หมายความว่า การเตือนด้วยสัญญาณเสียงการไม่คาดเข็มขัดนิรภัย (Safety-belt is not fastened) หมายความว่า หัวเข็มขัดของผู้ขับรถไม่ได้ล็อกด้วยลิ้นของหัวเข็มขัดหรือความยาวของสายคาดที่ดึงออกจากอุปกรณ์ดึงกลับไม่เกินกว่า ๑๐๐มิลลิเมตร กรณีใดกรณีหนึ่งแล้วแต่ผู้ผลิตออกแบบรถในสภาพการทำงานปกติ (Vehicle is normal operation) หมายความว่ารถเคลื่อนที่ไปข้างหน้าด้วยความเร็วเกินกว่า๑๐ กิโลเมตรต่อชั่วโมงแบบ หมายความว่า สิ่งที่กำหนดความเหมือนกันของสาระสำคัญเกี่ยวกับคุณสมบัติคุณลักษณะสมรรถนะ ระบบการทำงาน ประสิทธิภาพการทำงาน การติดตั้ง ประเภท ขนาดหรือจำนวนของส่วนควบและเครื่องอุปกรณ์การรับรองแบบ หมายความว่าการรับรองแบบการติดตั้งเข็มขัดนิรภัยของรถยนต์ว่ามีคุณสมบัติ คุณลักษณะ และการติดตั้งเข็มขัดนิรภัยของรถเป็นไปตามหลักเกณฑ์วิธีการ และเงื่อนไขตามประกาศนี้ผู้ผลิต หมายความว่า(๑) ผู้ผลิตส่วนควบและเครื่องอุปกรณ์ ซึ่งได้แก่ ผู้ที่ทำการผลิตประกอบ หรือนำเข้าชิ้นส่วนของเข็มขัดนิรภัยของรถ เพื่อนำมาใช้ผลิตหรือประกอบรถเพื่อจำหน่าย(๒) ผู้ผลิตรถ ซึ่งได้แก่ ผู้ที่ทำการผลิต ประกอบ หรือนำเข้ารถที่ติดตั้งเข็มขัดนิรภัยของรถหน่วยงานทดสอบ หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบการติดตั้งเข็มขัดนิรภัยของรถยนต์หน่วยงานตรวจสอบการผลิตให้เป็นไปตามต้นแบบ (Conformity of Production : COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจการติดตั้งเข็มขัดนิรภัยของรถยนต์ให้เป็นไปตามต้นแบบที่ได้รับการรับรองหมวด ๑คุณสมบัติ คุณลักษณะและการติดตั้งเข็มขัดนิรภัย ข้อ๓ เข็มขัดนิรภัยที่ติดตั้งในรถต้องมีคุณสมบัติและคุณลักษณะดังต่อไปนี้(๑) ทุกตำแหน่งการนั่งของรถต้องติดตั้งเข็มขัดนิรภัยหรือระบบกำกัด (Restraint System)ยกเว้นที่นั่งพับและที่นั่งสำหรับใช้เมื่อรถหยุดนิ่ง โดยให้เป็นไปตามข้อกำหนดหรือมาตรฐานอย่างหนึ่งอย่างใด ดังต่อไปนี้(ก) มาตรฐานผลิตภัณฑ์อุตสาหกรรมว่าด้วยเข็มขัดนิรภัยสำหรับรถยนต์(ข) ข้อกำหนดทางเทคนิคของสหประชาชาติ ข้อกำหนดที่ ๑๖ ว่าด้วยเข็มขัดนิรภัยอนุกรมที่ ๐๔ เอกสารเพิ่มเติมที่ ๑๘ (R๑๖.๐๔ - Supplement ๑๘) ขึ้นไป(ค) ในกรณีรถนำเข้าที่ติดตั้งเข็มขัดนิรภัยมาด้วยแล้วไม่เป็นไปตาม(ก) หรือ (ข)ผู้ผลิตอาจร้องขอให้กรมการขนส่งทางบกพิจารณาให้ความเห็นชอบแบบเข็มขัดนิรภัยนั้นเป็นกรณีๆ ไป(๒) แบบของเข็มขัดนิรภัยในแต่ละตำแหน่งการนั่งต้องติดตั้งให้เป็นไปตามที่กำหนดไว้ในภาคผนวก ๒ โดยมีสัญลักษณ์ที่ติดกับเข็มขัดนิรภัยต่อไปนี้(ก) ตัวอักษร A สำหรับเข็มขัดนิรภัยแบบสามจุด ตัวอักษรB สำหรับเข็มขัดแบบคาดผ่านตัก และตัวอักษร S สำหรับเข็มขัดนิรภัยแบบพิเศษ(ข) ตัวอักษร r สำหรับเข็มขัดที่มีอุปกรณ์ดึงกลับร่วมด้วยที่มีสัญลักษณ์ (๑, ๒, ๓, ๔, ๔N) ของอุปกรณ์ดึงกลับที่ใช้ตามข้อ ๒ (๕) และตัวอักษร m หากอุปกรณ์ดึงกลับที่ใช้เป็นอุปกรณ์ดึงกลับแบบล็อกฉุกเฉินที่ไวต่อหลายสถานการณ์ (Multi sensitivity)(ค) นอกจากสัญลักษณ์ตาม (ก) และ (ข) และตามที่กำหนดไว้ในภาคผนวก ๒อาจมีสัญลักษณ์เพิ่มเติมได้ดังนี้๑)ตัวอักษร e สำหรับเข็มขัดที่มีอุปกรณ์ดูดซับพลังงาน๒) ตัวอักษร p ในกรณีที่เข็มขัดนิรภัยมีอุปกรณ์ลดการยืดล่วงหน้าของเข็มขัดนิรภัย(pre-loading)๓)ตัวอักษร t ในกรณีที่เข็มขัดนิรภัยมีอุปกรณ์ดึงกลับที่มีอุปกรณ์ลดความตึง๔)เข็มขัดที่มีอุปกรณ์ดึงกลับแบบ ๔N ต้องติดสัญลักษณ์ที่ประกอบด้วยสี่เหลี่ยมผืนผ้าที่มีรูปรถยนต์นั่ง(M๑) ถูกขีดทับ เพื่อระบุว่าห้ามใช้อุปกรณ์ดึงกลับแบบนี้กับรถยนต์นั่ง(M๑) ดังกล่าว๕) ในกรณีเข็มขัดนิรภัยในตำแหน่งที่นั่งตอนหน้าด้านริมสุดที่มีถุงลมนิรภัยติดตั้งอยู่ด้านหน้าต้องติดเครื่องหมายที่มีคำว่าถุงลมนิรภัย หรือ AIRBAG ในสี่เหลี่ยมผืนผ้า๖)สัญลักษณ์ตาม (๒) (ก) ต้องมีตัวอักษร Z นำหน้า เมื่อเข็มขัดนิรภัยเป็นส่วนหนึ่งของระบบกำกัด(ง) ตำแหน่งการนั่งตอนหลังด้านริมสุดของรถยนต์บรรทุก(N๑) ที่มีเครื่องหมาย øให้ติดตั้งเข็มขัดนิรภัยสองจุดแบบ Br๔mหรือ Br๔Nm ได้ หากมีทางเดินเข้าออกระหว่างที่นั่งกับผนังด้านข้างของรถที่ใกล้ที่สุดทั้งนี้ ทางเดินเข้าออกต้องมีความกว้างมากกว่า๕๐๐ มิลลิเมตร เมื่อวัดจากกึ่งกลางที่นั่งที่ตำแหน่ง R ไปยังผนังด้านข้างของรถที่ใกล้ที่สุด(๓) ตำแหน่งการนั่งใดที่ไม่ต้องติดตั้งเข็มขัดนิรภัย ผู้ผลิตอาจติดตั้งเข็มขัดนิรภัยหรือระบบกำกัดใดๆ ที่เป็นไปตามประกาศนี้ได้(๔) บนเข็มขัดนิรภัยแบบสามจุดที่มีอุปกรณ์ดึงกลับหลายตัวให้อุปกรณ์ดึงกลับอย่างน้อยหนึ่งตัวบนสายคาดเฉียงต้องทำงาน(๕) ตำแหน่งการนั่งตอนหน้าด้านริมสุด และตอนหน้ากลางของรถยนต์บรรทุก(N๑)ที่มีเครื่องหมาย * อาจใช้เข็มขัดนิรภัยแบบสองจุดได้ ในกรณีที่กระจกกันลมหน้าอยู่นอกเขตอ้างอิงโดยอุปกรณ์ทดสอบไม่สามารถสัมผัสกับกระจกกันลมหน้าตามวิธีการที่กำหนดในภาคผนวก๓(๖) ให้ทุกตำแหน่งการนั่งของผู้โดยสารที่ติดตั้งถุงลมนิรภัยจัดทำฉลากเตือนในการใช้ที่นั่งเด็กแบบหันหลังในตำแหน่งที่นั่งนั้น ฉลากเตือนต้องแสดงเป็นรูปภาพและอาจมีคำอธิบายที่ไม่ลบเลือนได้ง่ายโดยติดในตำแหน่งด้านหน้าที่จะติดตั้งที่นั่งเด็กและสามารถมองเห็นได้ง่ายโดยมีตัวอย่างภาพเช่น รูปที่ ๑หรือรูปที่กำหนดไว้ในข้อกำหนดทางเทคนิคว่าด้วยการป้องกันผู้โดยสารจากการชนด้านหน้า(R๙๔)ของคณะกรรมาธิการเศรษฐกิจแห่งยุโรป องค์การสหประชาชาติ และต้องมีสิ่งอ้างอิงถาวรที่เห็นได้ตลอดเวลาถ้าไม่สามารถเห็นฉลากเตือนเมื่อปิดประตูแล้ว เว้นแต่รถที่มีลักษณะตาม (๗) ที่ไม่ต้องทำฉลากเตือนการติดตั้งถุงลมนิรภัยรูปที่ ๑สี:- พื้นภาพเป็นสีแดง- ที่นั่ง ที่นั่งเด็ก และเส้นร่างของถุงลมนิรภัยเป็นสีดำ- คำว่า AIRBAG และถุงลมนิรภัยเป็นสีขาว(๗) กรณีรถมีการติดตั้งกลไกอัตโนมัติที่รับรู้การใช้ที่นั่งเด็กแบบหันหลังถุงลมนิรภัยจะไม่ทำงานเมื่อมีการติดตั้งที่นั่งเด็ก(๘) ในกรณีที่นั่งหมุนได้ หรือวางอยู่ในทิศทางอื่นที่ออกแบบเพื่อใช้งานเมื่อรถหยุดนิ่งคุณลักษณะที่ต้องการใน(๑) ให้ใช้กับที่นั่งที่ปรับไปในทิศทางปกติเมื่อรถเคลื่อนที่เท่านั้นข้อ๔ เข็มขัดนิรภัยที่จะติดตั้งกับรถยนต์ต้องเป็นไปตามเงื่อนไขดังต่อไปนี้(๑) เข็มขัดนิรภัยและระบบกำกัดต้องยึดติดกับจุดยึดเข็มขัดนิรภัยที่มีการออกแบบขนาด จำนวน และความแข็งแรงให้เป็นไปตามที่กำหนดในประกาศกรมการขนส่งทางบก เรื่อง กำหนดคุณสมบัติคุณลักษณะของจุดยึดเข็มขัดนิรภัยและกำหนดหลักเกณฑ์ วิธีการ และเงื่อนไขการรับรองแบบจุดยึดเข็มขัดนิรภัยของรถยนต์(๒) เข็มขัดนิรภัยและระบบกำกัดเมื่อติดตั้งแล้วต้องใช้งานได้อย่างเหมาะสมและลดความเสี่ยงของการบาดเจ็บทางร่างกายเมื่อเกิดอุบัติเหตุและมีลักษณะ ดังต่อไปนี้(ก) สายคาดไม่มีลักษณะที่เป็นอันตราย(ข) ให้เข็มขัดนิรภัยลดความเสี่ยงของการเกิดอันตรายต่อร่างกายให้น้อยที่สุดกรณีที่สายคาดเลื่อนจากไหล่ของผู้ใช้เนื่องจากการเคลื่อนที่ไปข้างหน้า(ค) ให้สายคาดมีความเสี่ยงของการชำรุดน้อยที่สุด กรณีที่สัมผัสส่วนที่แหลมคมของรถหรือโครงสร้างที่นั่ง(ง) การออกแบบและการติดตั้งเข็มขัดนิรภัยของทุกที่นั่งต้องพร้อมใช้งาน กรณีที่นั่งหรือเบาะที่นั่งหรือที่นั่งที่มีพนักพิงสามารถพับได้เพื่อให้เข้าไปยังด้านหลังของรถหรือส่วนที่เก็บสินค้าหรือสัมภาระหลังจากพับและคืนกลับเป็นที่นั่งแล้วเข็มขัดนิรภัยสำหรับตำแหน่งการนั่งเหล่านั้นต้องใช้งานได้ง่ายจากใต้ที่นั่งหรือด้านหลังที่นั่งตามคำแนะนำในคู่มือผู้ใช้รถโดยไม่จำเป็นต้องมีการฝึกอบรมหรือฝึกปฏิบัติ(จ) ในกรณีที่ลิ้นหัวเข็มขัด (Buckle Tongue) ล็อกกับหัวเข็มขัดโดยไม่มีผู้โดยสารนั่งให้ตรวจสอบดังนี้๑)การหย่อนตัว (Slack) ของเข็มขัดจะต้องไม่ขัดขวางการติดตั้งที่นั่งเด็กที่ถูกต้องตามที่ผู้ผลิตกำหนด๒)ในกรณีเข็มขัดนิรภัยแบบสามจุด ให้สายคาดหน้าตักสามารถทนแรงดึงที่เกิดจากแรงดึงในแนวทแยงได้อย่างน้อย๕๐ นิวตัน(๓) เข็มขัดนิรภัยหรือระบบกำกัดที่ใช้ร่วมกับอุปกรณ์ดึงกลับต้องติดตั้งอุปกรณ์ดึงกลับด้วยข้อ๕ ชิ้นส่วนคงรูปต่าง ๆ ที่ทำงานร่วมกับเข็มขัดนิรภัยหรือระบบกำกัดต้องมีคุณลักษณะดังต่อไปนี้(๑) ส่วนของเข็มขัดที่คงรูป เช่น หัวเข็มขัด อุปกรณ์การปรับและการยึดติดต้องไม่เพิ่มความเสี่ยงของการบาดเจ็บของร่างกายของผู้ใช้ หรือของผู้โดยสารอื่นในขณะเกิดอุบัติเหตุ(๒) อุปกรณ์สำหรับปลดหัวเข็มขัดต้องมองเห็นได้ชัดเจนจากผู้ใช้และในระยะที่ผู้ใช้สามารถใช้ได้ง่าย และต้องออกแบบไม่ให้ปลดหัวเข็มขัดได้หากผู้ใช้ไม่ตั้งใจทั้งนี้ หัวเข็มขัดต้องติดตั้งอยู่ในตำแหน่งที่สามารถเข้าถึงได้สำหรับผู้ที่จะช่วยเหลือผู้ใช้ในกรณีฉุกเฉินดังต่อไปนี้(ก) หัวเข็มขัดต้องติดตั้งให้ผู้ใช้สามารถปลดออกได้ด้วยการเคลื่อนที่ของมือเพียงครั้งเดียวและในทิศทางเดียวในกรณีที่มีน้ำหนักหรือไม่มีน้ำหนักลงบนที่นั่งหรือไม่ก็ตาม(ข) ในกรณีของเข็มขัดนิรภัยหรือระบบกำกัดสำหรับที่นั่งตอนหน้าด้านข้างของรถ เว้นแต่เข็มขัดแบบยึดโยง(harness) หัวเข็มขัดต้องสามารถล็อกในลักษณะเดียวกัน(ค) หัวเข็มขัดที่สัมผัสกับผู้ใช้ต้องมีความกว้างของพื้นที่สัมผัสไม่น้อยกว่า๔๖ มิลลิเมตร(ง) ส่วนของหัวเข็มขัดที่สัมผัสกับลำตัวผู้ใช้ต้องมีพื้นที่ไม่น้อยกว่า๒๐ ตารางเซนติเมตรและมีความกว้างอย่างน้อยที่สุด ๔๖ มิลลิเมตร โดยวัดในแนวระนาบที่ห่างจากจุดสัมผัสไม่เกิน ๒.๕ มิลลิเมตร กรณีของหัวเข็มขัดแบบยึดโยงพื้นที่สัมผัสต้องอยู่ระหว่าง๒๐ ถึง ๔๐ ตารางเซนติเมตร(๓) เข็มขัดนิรภัยต้องสามารถปรับอย่างอัตโนมัติเพื่อให้พอดีกับผู้ใช้หรือออกแบบให้ปรับด้วยมือมาใช้ได้ง่ายและสะดวกและให้สามารถใช้มือข้างเดียวเพื่อยึดเข็มขัดนิรภัยให้พอดีกับตัวผู้ใช้และที่นั่งในรถข้อ ๖ อุปกรณ์เตือนให้คาดเข็มขัดนิรภัยต้องมีคุณลักษณะดังต่อไปนี้(๑) อุปกรณ์เตือนให้คาดเข็มขัดนิรภัยที่ติดตั้งในรถยนต์นั่ง(M๑) อาจยกเลิกการทำงานของอุปกรณ์เตือนให้คาดเข็มขัดนิรภัยได้หากการยกเลิกการทำงานนั้นเป็นไปตามที่กำหนดใน (๗) กรณีผู้ผลิตรถอื่น หากมีการติดตั้งอุปกรณ์เตือนให้คาดเข็มขัดนิรภัย อาจรับรองแบบตามเกณฑ์ที่กำหนดใน(๒) (๓) (๔) (๕) (๖) และ (๗) ได้(๒) อุปกรณ์เตือนให้คาดเข็มขัดนิรภัยต้องมีคุณลักษณะดังต่อไปนี้(ก) การเตือนด้วยภาพต้องมองเห็นและอ่านได้ง่ายซึ่งผู้ขับรถสามารถสังเกตเห็นได้ในตอนกลางวัน โดยมีความแตกต่างจากการเตือนอื่น ๆ หากการเตือนด้วยภาพใช้สีแดง ให้ใช้สัญลักษณ์ตามตัวอย่างภาพข้างล่าง(ข) การเตือนด้วยภาพต้องเป็นสัญญาณแบบต่อเนื่องหรือกระพริบเป็นจังหวะ(ค) การเตือนด้วยเสียงต้องเป็นสัญญาณเสียงแบบต่อเนื่องหรือเป็นจังหวะหรือเป็นข้อมูลเสียงหากผู้ผลิตใช้ข้อมูลเสียงต้องใช้ภาษาไทยหรือภาษาอังกฤษ ทั้งนี้ สัญญาณเสียงอาจมีมากกว่าหนึ่งระดับ(ง) การเตือนด้วยเสียงต้องทำให้ผู้ขับรถเข้าใจได้ง่าย(๓) การเตือนระดับที่หนึ่งต้องเป็นการเตือนด้วยภาพอย่างน้อย๔ วินาทีขึ้นไป เมื่อผู้ขับรถไม่คาดเข็มขัดนิรภัยและเครื่องยนต์ทำงานแล้ว(๔) การทำงานของการเตือนระดับที่หนึ่งต้องทำการทดสอบตามขั้นตอนที่กำหนดไว้ในภาคผนวก๔(๕) การเตือนระดับที่สองต้องเป็นสัญญาณเสียงและสัญญาณภาพเป็นเวลา๓๐ วินาทีขึ้นไป ยกเว้นในกรณีการเตือนหยุดเป็นเวลาเกินกว่า ๓ วินาที เมื่อผู้ขับรถไม่ได้คาดเข็มขัดนิรภัยหรือเมื่อรถอยู่ในสภาพการทำงานปกติ และเป็นไปตามเงื่อนไขข้อใดข้อหนึ่งดังนี้(ก) รถได้เคลื่อนที่เป็นระยะทางเกินกว่า ๕๐๐ เมตร แต่ไม่รวมระยะที่รถไม่อยู่สภาพการทำงานปกติ(ข) ความเร็วรถเกินกว่า ๒๕ กิโลเมตรต่อชั่วโมง(ค) ช่วงเวลาที่เครื่องยนต์ทำงานเกินกว่า ๖๐ วินาที แต่ไม่รวมช่วงเวลาของการเตือนครั้งที่หนึ่งและช่วงเวลาที่รถไม่ได้อยู่ในสภาพการทำงานปกติ(๖) การทำงานของการเตือนระดับที่สองต้องทำการทดสอบตามขั้นตอนที่กำหนดไว้ในภาคผนวก๔(๗) อุปกรณ์การเตือนให้คาดเข็มขัดนิรภัยอาจออกแบบให้ยกเลิกการทำงานได้ดังนี้(ก) ในกรณีการยกเลิกการทำงานของอุปกรณ์การเตือนให้คาดเข็มขัดนิรภัยในระยะสั้นต้องไม่ใช้วิธีการง่ายๆ เช่น การเสียบหรือปลดหัวเข็มขัดนิรภัยทั้งนี้เมื่อเครื่องยนต์หยุดการทำงานเกินกว่า ๓๐ นาที และได้เริ่มการทำงานอีกครั้งการยกเลิกการทำงานของอุปกรณ์การเตือนให้คาดเข็มขัดนิรภัยในระยะสั้นต้องเริ่มทำงานได้อีกครั้ง(ข) ในกรณีการยกเลิกการทำงานของอุปกรณ์การเตือนให้คาดเข็มขัดนิรภัยในระยะยาวต้องมีลำดับการทำงานไปสู่การยกเลิกการทำงานโดยรายละเอียดจะต้องกำหนดไว้ในคู่มือทางเทคนิคของผู้ผลิตหรือในส่วนการใช้เครื่องมือ (ทางกล ทางไฟฟ้า ทางดิจิตอลเป็นต้น) ที่ไม่ได้จัดไว้ในรถหมวด ๒การรับรองแบบ ส่วนที่ ๑การยื่นคำขอ ข้อ๗ ผู้ผลิตที่ประสงค์ขอรับรองแบบการติดตั้งเข็มขัดนิรภัยให้ยื่นหนังสือขอ ณ สำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐานดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชน ในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ข) หนังสือมอบอำนาจในกรณีมีการมอบอำนาจ พร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค) เอกสารแสดงข้อมูลเพื่อประกอบการพิจารณา จำนวน ๓ ชุดดังนี้๑)เอกสารแสดงข้อมูลการติดตั้งเข็มขัดนิรภัยของรถตามแบบแสดงข้อมูลตามที่กำหนดไว้ในภาคผนวก๕๒)รูปวาดโครงสร้างทั่วไปของรถที่มีมาตราส่วนที่เหมาะสม โดยแสดงตำแหน่งของเข็มขัดนิรภัยและรูปวาดรายละเอียดของเข็มขัดนิรภัย และจุดติดตั้งเข็มขัดนิรภัย๓)คุณสมบัติรายละเอียดวัสดุที่ใช้ ที่อาจมีผลต่อความแข็งแรงของเข็มขัดนิรภัย๔)คำอธิบายทางเทคนิคของเข็มขัดนิรภัย๕)หากมีเข็มขัดนิรภัยติดตั้งกับโครงสร้างที่นั่งให้ระบุ๕.๑) คำอธิบายอย่างละเอียดของแบบรถในส่วนของการออกแบบที่นั่ง จุดยึดที่นั่งและระบบล็อกและปรับตำแหน่งที่นั่ง๕.๒) รูปวาดที่มีมาตราส่วนและรายละเอียดเพียงพอของที่นั่ง จุดยึดกับรถและระบบล็อกและปรับตำแหน่งที่นั่ง(ง) ต้องจัดส่งตัวอย่างรถที่เป็นตัวแทนของแบบที่ขอการรับรองแบบหรืออุปกรณ์อื่นๆ ของรถที่จำเป็นสำหรับทำการทดสอบการติดตั้งเข็มขัดนิรภัยตามที่ผู้ผลิตเห็นควรต่อหน่วยงานทดสอบ(จ) หลักฐานการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบ(ถ้ามี)(ฉ) หลักฐานการผ่านการรับรองมาตรฐานหรือข้อกำหนดทางเทคนิคของคุณลักษณะและการติดตั้งเข็มขัดนิรภัยของรถ(ถ้ามี)(๒) ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนาม ในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) หนังสือมอบอำนาจในกรณีมีการมอบอำนาจ พร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ง) เอกสารข้อมูลประกอบการพิจารณาตาม (๑) (ค) (ง) (จ) และ(ฉ)(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ข) เอกสารข้อมูลประกอบการพิจารณาตาม (๑) (ค) (ง) (จ) และ(ฉ)ส่วนที่ ๒การตรวจสอบ ข้อ๘ เมื่อได้รับหนังสือแล้ว ให้เจ้าหน้าที่ผู้รับหนังสือตรวจสอบหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งให้ผู้ยื่นหนังสือไปดำเนินการแก้ไขภายใน ๔๕วัน ในกรณีที่เอกสารครบถ้วนถูกต้องให้ดำเนินการ ดังต่อไปนี้(๑) ตรวจสอบคุณสมบัติ คุณลักษณะ และการติดตั้งเข็มขัดนิรภัย(ก) ดำเนินการตรวจสอบคุณสมบัติ คุณลักษณะ และการติดตั้งเข็มขัดนิรภัยตามที่กำหนดไว้ในหมวด๑(ข) ตรวจสอบผลการทดสอบหรือตรวจสอบคุณสมบัติ คุณลักษณะ และการติดตั้งเข็มขัดนิรภัยของรถตาม (ก) ของผู้ผลิตหรือหน่วยงานทดสอบอย่างหนึ่งอย่างใดดังนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๖๒)ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๖๓)ผลการทดสอบหรือตรวจสอบของหน่วยงานทดสอบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ของคณะกรรมาธิการเศรษฐกิจแห่งยุโรป องค์การสหประชาชาติ๔)ผลการทดสอบหรือตรวจสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการทดสอบหรือตรวจสอบตามหลักเกณฑ์ที่กำหนดไว้ในหมวด๑ ในกรณีที่กรมการขนส่งทางบกยอมรับผลการทดสอบหรือตรวจสอบคุณสมบัติคุณลักษณะและการติดตั้งเข็มขัดนิรภัยของรถตาม(ข) ให้ยกเว้นการทดสอบหรือตรวจสอบตามที่กำหนดไว้ในหมวด๑(๒) ตรวจสอบการผลิตให้เป็นไปตามต้นแบบ(Conformity of Production : COP)(ก) ดำเนินการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๗ เว้นแต่กรณีการขอรับรองแบบการติดตั้งเข็มขัดนิรภัยเป็นรายคัน โดยระบุตัวเลขชี้บ่งยานยนต์(Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบดังกล่าว(ข) ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังต่อไปนี้๑)ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๖๒)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๖๓)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้งหรือใช้ในยานยนต์ และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจแห่งยุโรปองค์การสหประชาชาติ๔)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตจากสำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๖ในกรณีที่กรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม(ข)ให้ยกเว้นการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๗ส่วนที่ ๓เงื่อนไขและเกณฑ์การรับรองแบบ ข้อ๙ การขอรับรองแบบการติดตั้งเข็มขัดนิรภัยของรถที่ถือว่าเป็นแบบเดียวกันต้องไม่มีความแตกต่างในสาระสำคัญอย่างหนึ่งอย่างใดดังนี้(๑) ขนาด โครงร่าง และวัสดุของส่วนประกอบของโครงสร้างรถที่เข็มขัดนิรภัยหรือระบบกำกัดติดตั้งหรือ(๒) ขนาด โครงร่าง และวัสดุของส่วนประกอบของโครงสร้างที่นั่งที่เข็มขัดนิรภัยหรือระบบกำกัดติดตั้งหรือ(๓) ขนาด โครงร่าง และวัสดุของส่วนประกอบของส่วนอื่น ๆของรถที่เข็มขัดนิรภัยหรือระบบกำกัดติดตั้งข้อ๑๐ แบบการติดตั้งเข็มขัดนิรภัยต้องมีคุณสมบัติและคุณลักษณะเป็นไปตามที่กำหนดไว้ในหมวด๑ และผ่านการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๗ข้อ ๑๑ รถยนต์ที่มีการติดตั้งเข็มขัดนิรภัยที่ผ่านการรับรองตามข้อกำหนดของสหประชาชาติที่๑๖ ว่าด้วยเข็มขัดนิรภัย อนุกรมที่ ๐๖ เอกสารเพิ่มเติมที่ ๒ (R๑๖. ๐๖ - Supplement ๒) ขึ้นไปให้ถือว่ามีคุณสมบัติและคุณลักษณะของการติดตั้งเป็นไปตามประกาศนี้ส่วนที่ ๔การออกหนังสือรับรองแบบ ข้อ๑๒ ในกรณีการติดตั้งเข็มขัดนิรภัยของรถเป็นไปตามที่กำหนดไว้ในหมวด๑ และผ่านการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๗ ให้เจ้าหน้าที่ผู้รับผิดชอบนำเสนออธิบดีหรือผู้ซึ่งอธิบดีมอบหมายเพื่อออกหนังสือรับรองแบบให้กับผู้ยื่นคำขอภายใน๓๐ วันหนังสือรับรองแบบให้เป็นไปตามแบบที่กำหนดไว้ในภาคผนวก๘เครื่องหมายรับรองแบบในหนังสือรับรองแบบให้เป็นไปตามที่กำหนดไว้ในภาคผนวก๙ข้อ๑๓ ในกรณีการติดตั้งเข็มขัดนิรภัยของรถที่ขอรับรองแบบไม่เป็นไปตามที่กำหนดไว้ในหมวด๑ หรือไม่ผ่านการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๗ ให้ถือว่าไม่ผ่านการรับรองแบบตามประกาศนี้ และให้เจ้าหน้าที่ผู้รับผิดชอบแจ้งให้ผู้ยื่นขอทราบส่วนที่ ๕การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ๑๔ รถที่ได้รับรองแบบการติดตั้งเข็มขัดนิรภัยแล้วให้มีกระบวนการตรวจสอบการผลิตให้เป็นไปตามต้นแบบโดยให้ใช้วิธีสุ่มตัวอย่างและดำเนินการตรวจสอบตามที่กำหนดไว้ในหมวด๑ ให้ตรวจสอบการผลิตสองปีต่อครั้งส่วนที่ ๖การแก้ไขหรือเพิ่มเติมการรับรองแบบ ข้อ๑๕ ในกรณีที่ผู้ผลิตที่ได้รับหนังสือรับรองแบบประสงค์ขอแก้ไขหรือเพิ่มเติมแบบของการติดตั้งเข็มขัดนิรภัยของรถหรือรายละเอียดของหนังสือรับรองแบบให้ยื่นขอแก้ไขหรือเพิ่มเติม ณ สำนักวิศวกรรมยานยนต์ กรมการขนส่งทางบกพร้อมด้วยเอกสารหลักฐาน ดังต่อไปนี้(๑)หนังสือรับรองแบบฉบับเดิม(๒)เอกสารแสดงข้อมูลการแก้ไขเพิ่มเติม และรายงานผลการทดสอบ รูปภาพหรือรูปวาดในกรณีขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม(๑) หรือในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบรูปภาพ หรือรูปวาดให้ได้รับการยกเว้นหลักฐานรายงานผลการทดสอบ รูปภาพหรือรูปวาดตาม(๒)ข้อ๑๖ เมื่อได้รับหนังสือแล้วให้เจ้าหน้าที่ผู้รับหนังสือตรวจสอบเอกสารหลักฐานให้ครบถ้วนถูกต้อง ในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน๓๐ วัน ในกรณีที่เอกสารครบถ้วนถูกต้องให้ดำเนินการดังนี้(๑) การขอแก้ไขเพิ่มเติมข้อผิดพลาดในการออกหนังสือรับรองแบบเช่น ลงรายละเอียดผิดพลาดให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒)การขอแก้ไขหรือเพิ่มเติมแบบการติดตั้งเข็มขัดนิรภัยให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการดังนี้(ก)กรณีการแก้ไขเพิ่มเติมที่ไม่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้อง ให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบในส่วนที่มีการเปลี่ยนแปลงตามที่กำหนดไว้ในภาคผนวก๘ พร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข)กรณีการขอแก้ไขเพิ่มเติมที่ต้องทำการทดสอบให้พิจารณาความถูกต้องของเอกสารแสดงข้อมูลที่ประกอบการแก้ไขเพิ่มเติมและดำเนินการตามข้อ๘และเมื่อดำเนินการเรียบร้อยแล้วปรากฏว่าเอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๗การเลิกการผลิตประกอบ หรือนำเข้า ข้อ๑๗ในกรณีผู้ผลิตที่ได้รับหนังสือรับรองแบบประสงค์จะเลิกการผลิตประกอบหรือนำเข้ารถที่ติดตั้งเข็มขัดนิรภัยตามแบบที่ได้รับการรับรองไว้แล้วให้แจ้งรายละเอียดเกี่ยวกับการเลิกการผลิต ประกอบ หรือนำเข้าหรือยกเลิกรถที่ติดตั้งเป็นหนังสือให้กรมการขนส่งทางบกทราบส่วนที่ ๘การกำกับดูแลผู้ผลิตที่ได้รับหนังสือรับรองแบบ ข้อ ๑๘ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ซึ่งอธิบดีมอบหมายเข้าทำการตรวจสอบกระบวนการผลิตทดสอบ หรือติดตั้ง ตลอดจนตรวจสอบการปฏิบัติตามประกาศนี้ ณ โรงงานผลิต โรงงานประกอบคลังสินค้า สถานที่ติดตั้ง หรือสถานที่ทำการทดสอบข้อ๑๙เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามหลักเกณฑ์วิธีการ และเงื่อนไขที่กำหนดในประกาศนี้หรือเจตนาทุจริตหรือจงใจยื่นเอกสารแสดงข้อมูลที่เป็นเท็จหรือปลอมแปลงหลักฐานหรือเอกสารแสดงข้อมูลในการขอรับรองแบบให้กรมการขนส่งทางบกมีอำนาจตักเตือนระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแก่กรณีส่วนที่ ๙การอุทธรณ์ ข้อ๒๐ผู้ผลิตที่ได้รับหนังสือรับรองแบบซึ่งถูกระงับใช้หนังสือรับรองแบบชั่วคราวหรือถูกเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีได้ภายใน ๑๕ วันนับแต่วันที่ได้รับแจ้งการระงับใช้หนังสือรับรองแบบชั่วคราวหรือถูกเพิกถอนหนังสือรับรองแบบโดยระบุข้อโต้แย้งข้อเท็จจริงและข้อกฎหมายที่อ้างอิงประกอบด้วย และให้นำหลักเกณฑ์วิธีการ และเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งระงับใช้หนังสือรับรองแบบชั่วคราวหรือคำสั่งเพิกถอนหนังสือรับรองแบบหมวด ๓การบังคับใช้ ข้อ๒๑ผู้ผลิตต้องดำเนินการติดตั้งเข็มขัดนิรภัยของรถยนต์นั่ง (M๑)และรถยนต์บรรทุก (N๑)ให้เป็นไปตามประกาศนี้ตามเงื่อนเวลาดังนี้(๑)รถยนต์นั่ง (M๑) และรถยนต์บรรทุก (N๑) แบบใหม่ที่ผลิต ประกอบ นำเข้าตั้งแต่วันที่๑ มกราคม พ.ศ. ๒๕๖๓ เป็นต้นไป(๒)รถยนต์นั่ง (M๑) และรถยนต์บรรทุก (N๑) แบบที่ผลิต ประกอบ นำเข้าก่อนวันที่ ๑ มกราคม พ.ศ. ๒๕๖๓ สามารถผลิต ประกอบ นำเข้าได้จนถึงวันที่ ๓๑ ธันวาคมพ.ศ. ๒๕๖๔หากพ้นกำหนดเวลาดังกล่าว ผู้ผลิตต้องดำเนินการให้เป็นไปตามประกาศนี้ประกาศณ วันที่ ๘ ธันวาคม พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.ภาคผนวก ๑ เงื่อนไขการจัดประเภทรถยนต์บรรทุก (N๑)๒.ภาคผนวก ๒ คุณสมบัติและคุณลักษณะที่ต้องการขั้นต่ำสำหรับการติดตั้งเข็มขัดนิรภัยตามประเภทของเข็มขัดนิรภัยและประเภทของอุปกรณ์ดึงกลับ๓.ภาคผนวก ๓ การกำหนดพื้นที่กระทบศีรษะ๔.ภาคผนวก ๔ การทดสอบอุปกรณ์การเตือนให้คาดเข็มขัดนิรภัย๕. ภาคผนวก ๕เอกสารแสดงข้อมูลสำหรับการรับรองแบบการติดตั้งเข็มขัดนิรภัยของรถ๖.ภาคผนวก ๖เงื่อนไขในการยอมรับผลการทดสอบหรือตรวจสอบหรือผลการตรวจสอบการผลิตให้เป็นไปตามต้นแบบ๗.ภาคผนวก ๗ การตรวจสอบการผลิตให้เป็นไปตามต้นแบบ (Conformity of Production : COP)๘.ภาคผนวก ๘ แบบของหนังสือรับรองแบบ๙.ภาคผนวก ๙ เครื่องหมายการรับรองแบบการติดตั้งเข็มขัดนิรภัย(ดูข้อมูลจากภาพกฎหมาย)วิวรรธน์/จัดทำ๗ พฤษภาคม ๒๕๖๑นุสรา/ตรวจ๘ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๙๘ ง/หน้า ๒๐/๑ พฤษภาคม ๒๕๖๑